Podľa našich informácií Ministerstvo životného prostredia definitívne zamietlo odvolanie investora - bratislavskej firmy Wastech s.r.o. čím dalo bodku za plánom postavenia pyrolýzy v areáli novozámockej nemocnice. Kauze sme sa venovali na týchto stránkach opakovane a zdalo sa nám, že radnica zámerne rozpaľuje hnev neinformovanej verejnosti proti pripravovanej investícii. Neskôr sa je postup objavil aj v inej perspektíve, keď vysvitlo, že primátor má plány s mestskou parcelou za plotom nemocnice a podobná prevádzka v jej tesnej blízkosti by nádejnému developerovi nevoňala.
Faktom ale je, že pod petíciu proti pyrolýze sa v máji 2018 podpísalo 2.626 obyvateľov. Následne MŽP SR výstavbu odmietlo a teraz napokon zamietlo aj odvolanie investora.
Kauza pred novembrovými voľbami r. 2018 významne poškodila vtedajšieho poslanca MUDr. Starzyka, ktorého objekt chcela fy Wastech prenajať za účelom umiestnenia svojho zariadenia. Hlasným odporcom projektu bol aj p. Ladislav Borbély, ktorý kandidoval v rovnakom obvode ako MUDr. Starzyk a do zastupiteľstva prešiel nakoniec s náskokom 14 hlasov. Žiaľ jeho bojové predvolebné video v ktorom proti "spaľovni" útočil, si už verejnosť dnes nevie pozrieť, lebo ho hneď po voľbách z primátorskej FB stránky odstránili...
Téme sme sa venovali v článkoch:
2018-11-19 Mám pocit, že teraz nastalo obdobie, keď treba tvrdým a radikálnym spôsobom premeniť aj vizualizáciu mesta. Interview s novozvoleným poslancom L. Borbélyom v dnešných MY/Naše novosti
2018-11-03 Osobne nemusím malých, tlstých, holohlavých a nosatých poslancov, ktorí sa derú dopredu hlava nehlava... Martin Starzyk sa poďakoval posl. B. Bónovi za kampaň proti pyrolíze
2018-09-05 A vykľulo sa šidlo z vreca: Za pokusom premeniť park za nemocnicou na stavebné parcely je p. primátor osobne
2018-07-13 Iniciátor petície proti spaľovni v areáli nemocnice hrá podľa vlastných pravidiel. Na výzvu zdržať sa šírenia nepravdivých správ odpovedal zvolaním ďalšej woodoo párty na mestský úrad
2018-05-20 Mestský úrad veľmi nezvyčajne rozpaľuje vášne vo veci pripravovanej investície na spracovanie odpadov v areáli nemocnice. Ako si vysvetliť strašenie ľudí dioxínom?
The index.php: SIZE[b]: 27,787 MODIFIED: 2019.03.31 00:07:53.MD5: a650b108a1ba92dbbd18e8f44ecd3ee4 STATUS: OK This window is : x